open-index/open-wikipedia-markdown huggingface dataset:
Akan Sika Kɔkɔɔ Mu Dur

**Bold text**
**Akan sika kɔkɔɔ**, (wɔ hɛn Akan kasa mu no wɔfrɛ no mrammou anaa abrammuo) a no mu dur yenyaa fir brass yɛdze susu Akanfo a wɔwɔ atɔe ebibiman,tsitsr nye dɛ yɛ nye hɔn yɛ nhyehy33 wɔ guadzi mu.Nyimpa no bɔbew kɔsor ɔnam mfasodze a ɔwɔ no mu dur no ntsi.Wɔdze aky3dze kakra ma hɔn a wɔaba mu fofor.Iyi kyerɛ dɛ obotum wɔakɔ guadzi mu obu kwando na nkuyimdzi mu.Yɛ rokɔ hɛn enyim no wɔ nsano dwuma mu, kɛse ketsketse a ɔwɔ atɔe ebibiman amanmbra mu bi tse dɛ adinkra ahyɛnsewdze,nduadzewa, mbowa na nyimpa.   

## Mboaedze
Akan Ahensɛm

Atɔe Mantɔw ahorow a ɔwɔ ebibiman mu ha no wɔ ahensɛm amandze dadaw. Akanfo dze nsesaa na mpontu ahorow aba hɔn ahensem amandze no mu a, ɔnye ɔman no n'amanyɛsɛm saa. Abɔdzin a Akanfo dze ma hɔ ahemfo nye " NANA". Aber a ɔman no hyɛ aborɔfo hɔn tumdzi ase no,  wɔkyerɛɛ ase dɛ "chief ", naaso nna ɔnye dza ɔmanfo no repɛ akyerɛ no nnsaa. Binom so toow hɔn abɔdzin "kings", a nna ɔno so nye dza ɔmanfo no repɛ aka no nnhyɛ daara nnyɛ pɛr. Ndɛ mber yi dze abɔdzin "king" yi agye ntsin wɔ ɔman no mu wɔ ber a nkyɛ wɔdze "NANA" bedzi dwuma a , nna ɔbɛsɛ afata.    

## Abakɔsɛm
Akan ahensɛm ne farbae dze, wonnyim, na ne akyerɛw kasadwin so yɛ na. Ansaana abre 1300 no,nna  Bonofo no tse Bonoman. Nna wɔwɔ hɔn ahensem na amandze dadaw. Nna ɔmanhen no wɔ dzibew na  abɔdzin a ɔkyerɛ dɛ ɔyɛ ɔhen a n'ekyir ɔhen biara nnyi hɔ. Ber a ɔman Ghana nyaa ne fahodzi wɔ afe apem aha-akron eduonum esoun no, wɔdze obu na enyidze kɛse paa maa ahensɛm amandze.

## Mboaedze
Ekuafo Da

Ekuafo da yɛ afedze da a wodzi no afe biara wɔ aman pii do dze bɔ ekuafo abaw do wɔ mbɔdzen a wɔbɔ wɔ ɔman yi ekuayɛ mu. Osor Mber a wodze dzi no wɔ mbea ahorow biara.
Akuafo da wɔ Ghanaman yi mu yɛ afedze da ma ekuafo na afarfo, wodzi no Fida a odzi kan wɔ  Mumu bosoom no mu. Odu Akuafo da a osuafo a ɔhwɛ ekuayɛ na edziban sɛm ho bɔ ekuafo nye afarfo abaw do. Abadobɔdze no gyina hɔn mbɔdzen bɔ do
Fetu Afahyɛ

Fetu Afahye yɛ Afahye a wodzi wo Oguaa a ɔwɔ finimfin mantɔw mu . Wodzi dem Afahye yi wo Memeneda aa odzikan wɔ Fankwa bosoom mu wɔ afe biara mu  Wɔdze mfeha a ɔtɔ do 17 Guan Fetu anaa Effutu ahemman a ɛwɔ Paramount chief’s yam afahyɛ no asase mu bɛyɛ kilomita 19 na wodi no wɔ ɔkwan a wɔfa so de yam a wɔayam ma anyame no ma wonya otwa a edzi mu.

Fetu Afahye is an annual festival celebrated by the people and chiefs of the Cape Coast Traditional Area in the Central Region of Ghana. Once upon a time there had been a plague in Cape Coast, as history has it

Fetu Afahye yɛ Afahye a wodzi no afe afe . Nkorɔfo na ahenfo a wɔwɔ oguaa a ɔwɔ finimfin mantɔw mu a ɔwɔ Ghana na wodzi. Mber bi a abɛsan kɔ no yerba yii ne tsir wɔ oguaa dɛ mber abakɔsɛm tse

Mboaedze
Asona

Asona (Nsɔna) yɛ Akan ebusuakuw tsitsir awɔtwe no mu kor

## Hɔn Ahyɛnsewdze
Asonafo hɔn ahyɛnsewdze yɛ akonkoran anaa abowatsena

## Hɔn Nkurow Etsitsir
Asonafo(Nsɔnafo) hɔn nkurow etsitsir nye: Kyebi, Offinso, Ejisu, Mankɛsem, Sandema, Akropong Ekuapem, Sekyere Beposo, Denkyira Buabenso, Denkyira Diaso, Amanokrom Akuapem, Obosomase Akuapem, Begoro, Kukurantumi, [[Akyem Asafo, Akyem Segymase, Akyem Pameng,Suhum, Akyem Akopong, Akyem Adoagyiri, Akyem Dwenase near Osino, Akyem Osiem, Akyem Osino, Akyem Takyiman, Akyem Ahwenease, Akyem Apinaman, Akyem Akooko, Akyem Hemang, Apinamang, Akyem Juaso, Akyem Takrowase, Akyem Bososo, Akyem Abaam, Akyem Asuotwene, Akyem Enyiresi, Akyem Akrofufu, Akyem Adankrono , Akyem Sawirako, Akyem Bomaa, Akyem Abodom, Akyem Sekyere, Akyem Bomso, Akyem Ankaase, Akyem Abompe near Osino, Akyem Osorase, Akyem Tweapease, Akyem Topreman, Akyem Akyem Banso, Akyem Ettukrom, Akyem Bosodumase, Akyem Ekorso, Akyem Koradaso, Akyem Asamama, Akyem Adadientam, Bonwire, Feyiase, Tano Odumase, Adanse Akrofuom, Manso Nkwanta, Onwe, Kwahu Nkwatia, Kwahu Tafo.
Bowili kasa

Bowili (Bowiri) kasa no, Tuwuli (Liwuli, Siwuri, Tuwwili, Tora) yɛ dza hɔn a wɔwɔ Volta Mantɔw a ɔwɔ Ghana na wɔka. Yɛfa no dɛ ɔyɛ Ghana Togo Bepɔw do kasa a wofi Kwa ebusua no mu.
Islam wɔ Ghana

Islam yɛ Abrahamic som a odzi kan baa Ghana. Nda wabɛyɛ som a otsia ebien a watahye aman aman nyiara do sen Kristo som.Ɔbɔbɔ adze wɔ Ghana mfe hadu enter.Ghana  statistical Service's Population and Housing Census(2021), se dɛ nkramofo hɔn dodow yɛ ɔha nkyekyɛmu duakron akyir pɔ Akron.
Dag Heward-Mills

Dag Heward-Mills ( Wɔ woo Esosowaketsiaba ne da ɔtɔ do duanan afe apem ɔha akron edusia- ebiasa) ɔka Ghana asɔfo mpanyimfo no ho a ɔwɔ nkran , Ɔyɛ sɔfopɔn dze ma ( united denomiations originating ofi lighthouse 
 asor kuw ho, dodowara frɛ no lighthouse noara na ɔdze asor no  bae  asor nankabɔmu kuw a ɔyɛ first love churches.

## Mboaedze
Kromanti asaw

**Kromanti** **asaw** anaa **Kromanti** **agor** ( a wɔkorɔn no dɛ **Kromanti** **asaw** anaa **Kromanti** **agor** ) yɛ Jamaica Maroonfo hɔn ɔsom ho dwumadzi bi a Jamaica Maroons na wodzi. Ne nhin wɔ kusum ebibindwom na ɔsom mu amandze, nkankanara Esuantsefo a wɔwɔ Ghana. Wonyaa dzin *Kromanti* anaa Coromantee) fii Kormantin (anaa Cormantin ) a tsetse nkowaa abankɛse a nna ɔwɔ mpoano wɔ Ghana no wɔ no. Kormantin nye Esuantsefo na hɔn mfɛfo a wɔkɔr nkowaasom mu no hɔn atamfo hɔn fie. Nkowaa a Britainfo no frɛɛ hɔn Kromanti. Nkowaa a wɔdze hɔn faa po do kɔr Jamaica ber a nna Athlantic Nkowaa guadzi no rokɔ no mu dodowara no,nna Ghana a ɔwɔ Ebibirmu Anee na wofi.

Kromanti asaw ankasa no nnyɛ ndɛmba asaw a ɔwɔ Jamaica no mu bi, anaaso Jamaicafo hɔn aponto anaa enyigye asaw bi, mbom ɔyɛ kusum asaw a ogyina Ebibirmu amambra mu nyamesom  ahorow do. Ɔwɔ mu dɛ Jamaica amambra enya nsunsuando wɔ asaw yi do, na wɔda ho dze dzi dwuma ndɛ dze, naaso amandze na adze a ɔwɔ asaw no wɔnnda ho nnyɛ no bio dɛ kan no— osian Kristosom a Jamaica Maroonfo afa ntsi. ɔmmfa ho sesei nsakyer no, ɔda ho ara boa siw abrabɔ mu ɔhaw ahorow ahorow,tse dɛ nyarbanyarba a ofi ahonhom, gyedzi a nkorɔfo nnyi, na abrabɔ mu ɔhaw ahorow a ɔkeka ho ano. Maroonfo yi dze Kromanti asaw no gyina hɔ dɛ akodzi bi, a ɔma ahobambɔ wɔ sunsum afamu kyɛn enyiwado dze.

## Amandze A Ɔwɔ Mu
[edit source]
Kromanti asaw no ne fa a ogyina amandze do no fa "ndwom na asaw ahorow " a "ɔfa ewuakɔr ahonhom a ɔdze hɔn no ho."

Ndzɛmba etsitsir a wonyaa fii Ebibir amambra mu nye *Country,* ndwom soronko bi a ɔdze kyenkasa bi tse Dondo dzi dwuma, dɛ mbrɛ ɔbɛyɛ a wɔbɔtotow ndwom ebubu bɛ ahorow; enya ayarsa, a iyinom nyinara fi asaw a ɔyɛ ahomka,ndwom na sunsum bi no dwumadzi mu. Dɛ mbrɛ "Ebibir mu aman ahorow mu ayarsa dwumadzi tse no, biribi a sunsum ahyɛ no ma hwɛ ayarfo, ber a ɔdze ndwom,asaw,afɔrbɔ na habandur  ridzi dwuma."

Kromanti asaw no taa hyɛ ase ber a adze asa na ɔkɔ do kesi adekyee. Ndɔnhwer pii ekyir no, asaw no hwer enyigyedze a ɔwɔ mu no na esunsum bɛhyɛ "fetenyi" panyin (obi a onyim amandze , a ɔtse dɛ Ebibirmu kɔmfo panyin) ma.

## Hwɛ Iyinom So

* Traditional African religion portal
* Jamaica portal
* Africa portal

* Akan religion
* Obeah
* Jamaican Maroon Creole
* Kumina
* Convince
* Nyame

## Mboaedze
Asamando

Asamando, a dodowara kyerɛ ase dɛ"bea a ewufo wɔ", anaa "nsamanpɔwmu" yɛ asaase ase dzin wɔ Akanfo anansesɛm mu, a hɔn a wɔyɛ Akanfo nyamesom ho atsesɛm wɔ Ghana no fa na wodzi do. Wɔ Akanfo atsesɛm bi mu no, wohun Milky Way dɛ kwan a ɔda mu kɔ Asamando, wɔkyerɛ dɛ wɔ ndɛ mber yi dze, wohu milky way dɛ kwan a ɔkɔ ɔsor aheman mu. Amanaman a wɔatsetse dɛm nsɛm yi gyedzi dɛ, Asamando yɛ bea a obibiara inntum nkɔ hɔ dɛmara osiandɛ hɔyɛ dzen papaapa.
Fante kasa

Mfantse, ka Akan kasa ahorow ebiasa noho, nna Asante nye Akuapem, ɔno na wotum dze kyerekyerɛ obibiara.[2008] No dodowara wɔtaa ka wɔ finimfin nye atɔeɛ mantɔw mu wɔ ebibiman mu nye mbeabea a ɔwɔ atɔeɛ , Ivory Coast, nye Liberia, Gambia nye Angola[12]. Mfantse yɛ Mfantsefo kasa a wɔtaa ka, a ne mpɔtamu biara wɔ n’ankasa ne nkyerɛasee, ɔno nye Agona, Anomabo, Abura nye Gomoa,[4] ne nyinara yɛ dza obibiara ntsease. Schacter ne Fromkin kyɛɛ Mfantse kasa no mu ekuw ebien: mfantse a odzi kan a okitsa selabol ewiei /w/ dze dzi dwuma na ɔnam do ma nsonsonee da kaw ("dance") ne ka mu("bite"); nye mfantse a ɔtɔdo ebien, beebia a dɛm kasafua yi yɛ homophonous 2.5. Wɔakyerɛ mfantse kwan a wɔafa do ayɛ wɔ ahyɛse nye nsɔwdo skuul ahorow mu.[4]
Wasa kasa

Wasa, dɛ mbrɛ wɔka no Wassa nye Wasaw no, yɛ Mfinimfin Tano kasa a ɔyɛ Wasafo hɔn kasaa a ɔbɛn Akan kasa no. Nyimpa bɛyɛ 273,000 a wɔwɔ Anaafo Atɔe afa a ɔwɔ Ghana na wɔka, ne tsitsiriw nye Wasa Amenfi Atɔe nye Wasa Amenfi Epuei mansin no. Yɛwɔ nkorɔfo binom wɔ Ivory Coast a hɔn so wɔka Wasa kasa no. Wasa kasa na Bono (Abron ) dzi nsɛ wɔ ntseasee mu. Kasa afofor a wɔhyɛ Wasa kasa yi ase nye Amenfi na Fianse.
Awutu kasa

Awutu yɛ Guang language dɔm ɔhaeduawɔtwe ka wɔ nkurow  a wɔ hɔ mpoano

no. Awutu yɛ kasa  tsitsir.  Wɔwɔ kasa ebien a ɔyɛ Effutu na Senya.

## __LEAD_SECTION__

**Awutu** yɛ Guang kasa a bɛyɛ 180,000 a wɔwɔ coastal Ghana na wɔka.

*Awutu* yɛ kasa a wɔka no kɛse.  Ebien a wɔka ho yɛ *Efutu* na *Senya*.

## __LEAD_SECTION__

**Awutu** yɛ Guang kasa a bɛyɛ ɔdodow 180,000 a wɔwɔ coastal Ghana na wɔka.

*Awutu* yɛ kasa a wɔka no paa.  Ebien a wɔka ho nye *Efutu* na *Senya*.
Rabiatu Dienyo Ammah

**Rabiatu Dienyo Ammah** ɔyɛ Ghananyi Islamic sɔfo na nkan ɔmanmu afotufo kuw ba wɔ nkan ɔmampanyin John Mahama n’amambu mu. ɔka Akasamafo dze ma ntwaho Afrika Mbasiafo Asɔfo ho.

## N’edwuma na No Nwomasua
Onyaa no MA na No PhD wɔ asɔfodzi mu fir Birmingham Osuapɔn mu wɔ England, na ɔdze Islam adzesua na Kritosom- Islam nkitsaho wɔ Shelly Oak Osuapɔn wɔ Birmingham.

Wɔ beebi nna ɔrosua ɔsom no, osuaa adzesuadze beberee fir afe 1990 mu, a Islam na mpontu ka ho, Muslim ebusua mbra, Islamic mbra, bɔbew ho haw wɔ ɔsom na amambra ho, na Islam abakɔsɛm wɔ no dɛ onwiee osuapɔn adzesua na oewie osuapɔn ntoado mpɛnso.

## Nwomasua mu abadobɔdze na Nsato
Odzii nkunyim dɛ ɔkyerɛkyerɛnyi a ɔbɔ noho mbɔdzen wɔ Ghana  Osuapɔn mu wɔ afe 2000. Afe 2013 mu no, ɔsoom dɛ Nkran kurowpɔn Mantɔw mu ananmusinyi wɔ counsel of State board do.
Wali kasa (Gur)

**Wali** (Waale ,Waalii) yɛ Mabia anaa Gur kasa a ɔwɔ Ghana na nkurow a wɔwɔ Etsifi Atɔe mantɔw no, no kuropɔn a ɔyɛ Wa, nye nkurow a ɔbɛn Wa na wɔka no paa, Etsifi Atɔe mantɔw no mu no, yɛwɔ mbusuakuw bi a wɔdɔɔso paa, Mole Dagbani (75.7%) na Grusifo (18.4%). Walafo (16.3%) a wɔka Mole Dagbani ho na Sissalafo (16%) a wɔka Grusifo ho no na wɔyɛ ekuw nketsewa ebien a wɔdɔɔso paa yie. 

Abakɔsɛm kyerɛ dɛ Wafo fi Ancient Mali na wɔbɛtsenaa ndɛ ber yi Wa kurow no mu, wɔ Etsifi mantɔw no n'atɔe famu wɔ hana mu.
Vagla kasa

Vagla yɛ Gurunsi (Gur) kasa wɔ Ghana a nyimpa dodow 14,000 na wɔka. Nkurotɔw dodow a wɔwɔ Etsifi Mantɔw a ɔwɔ Ghan n a Britania Etubrafo sodzifo no dze baa hɔn amambu no ase.

## Fɔnɔlɔgyi

### Nkonsonantse

### Mbawor

*
* Blench dze  /ʌ/ dzi dwuma, ɔkyerɛ dɛ -ATR no kor a ɔnye no nam nye /a/
* Mbawor nyina botum ayɛ tsia anaa tsentsen, Yenntum nnka dɛ mbawor ebien a wɔsɛ no yɛ tsentsen znam ndze ne nhyehyɛɛ ntsi

### Ndze
Vagla kasa no kita ndze anan; mfowee, nsanee nye ndze ebien a  wɔyɛ pɛ.

## Akyerɛw
Vgla kasa no dze ⟨i⟩ gyina hɔ ma /i/ nye /ɪ/ nyina, na ɔdze ⟨u⟩ gyina hɔ ma /u/ nye  /ʊ/.

Ɔdze hwenmuyɛ gyina hɔ ma dza odzidzi do yi, mfatoho sɛɛ 'ntsease' nye sɛɛh 'wen'.
Tonjon kasa

Tonjon yɛ Mande kasa a ayew a bere bi nna edwumfo na wɔka wɔ Djimini Senoufofo a wɔwɔ Ivory Coast mu. Nna ɔnye Ligbi, edwumfo kasa fofor no wɔ ebusuabɔ kɛse.
Tem kasa

Tem, anaa Kotokoli (Cotocoli), yɛ Gur kasa a wɔka wɔ Togo, Ghana, Benin nye Burkina Faso. Nyimpa a wɔwɔ apaamu hɔ  na wɔdze dzi dwuma. Wɔ Ghanaman mu ha no Kotokolifo no fi Frao mantɔw  no etsifi afamu, Koue tsitsir wɔ  Togo hye do.

Yɛdze Koue, bea a wofi no si nkyɛn a, Tem/Kotokolifo apetse nkurow ahorow pii mu wɔ Ghana ha. Hɔn dodow noara tse mbea a Zongo wɔ tse dɛ Nima-Mamobi, Madina, Dodowa, Asaman, Jamasi, Aboaso, Mamponteng, Ahwiaa, Offinso Asamankama, Kokoti, Fanteakwa, Kinyako, Fianko, Ahmasu, Kejebi, Hohoe, Nkwanta, Kpassa, Karachi, Dambai nye nkurow dodow a ɔka ho.

Wɔfrɛ ɔhen a ɔwɔ hɔ no Wuro na ɔno na ɔwɔ tum wɔ Koue nsaase nyina do, Ktokolifo, hɔn a wɔwɔ fie nye akwantu mu nyina.Ne dzin dze Wuro Dauda Cheddere Brenae I. Kotokoli ebusuakuw no mu nyimpa wɔagye dzin no mu bi nye Ɔman no mbabunhen a ɔwɔ Kotokoli, Wuro Alhaj Ismael Bameiyin, Wuro Alhaj Salifu Haruna a ɔwɔ Madina, Sheikh Salis Shaban, Sheikh Muhammad Qassim Kpakpaturu a ɔwɔ Jamasi, Mallam Abdul Muhaimin a ɔwɔ Kumasi, mansin krakye a ɔwɔ Tunsuom ambatow mpɛsoa a ɔwɔ Jmasi, Basharu Zakaria Kooli, mbrahyɛbaguanyi ma Ayawaso Epuei mansin no, Naser Toure Mahama, nkan Black Stars nyipa a nna ɔker ma hɔn no,Fatau Dauda, nkan DCE ma Fanteakwa mansin no Abass Fuseini Sbaabe, Alhaj Great Anyass,na edzin no dzidzi do dɛmara. Kotolifo yɛ Nkramofo, a hɔn dodow noara tse Ahlul-Sunna wal Jamaa, Tijaniyya nye Shia. Nkramofo asɔrdan a ɔwɔ Zongo mbew do nyina wɔ Nkramo asɔfo a wɔyɛ Temfo, Muazin/Ledeni anaa akyerɛkyerɛfo a wɔma wɔyɛ kuw a wɔda nsew wɔ Nkramofo afamu. 

## Akyerɛw nhyehyɛɛ

High tone is indicated by an acute accent: á é ɛ́ í ɩ́ ó ɔ́ ú ʊ́, no accent indicates low tone. Long vowels are indicated by doubling the letter: aa ee ɛɛ ii ɩɩ oo ɔɔ uu ʊʊ, both are accented if the tone is high: (áá etc.), only the first is accented if the tone is descending (áa), only the second is accented if the tone is ascending (aá).

Yɛdze kasa tsiaba  gyina hɔ ma ndze a ɔwɔ sor: á é ɛ́ í ɩ́ ó ɔ́ ú ʊ́, yɛmmfa kasa biara nngyina hɔ mma ndze a ɔwɔ famu. Yɛbɔ akyerɛwamba no ho dze kyerɛ mbawor tsentsen : aa ee ɛɛ ii ɩɩ oo ɔɔ uu ʊʊ, yɛdze kasa ahyɛnsewdze no to ebien ne nyina do sɛ ndze no wɔ sor a : (áá, nye dza ɔkeka ho) . Yɛdze kasa ahyɛnsewdze no to akyerɛwamba a odzi kan pɛ do sɛ ndze no risan famu a : (áa),, Yɛdze kasa ahyɛnsewdze no to akyerɛwamba a ɔtɔ do ebien no  pɛ do sɛ ndze no rofow sor a :(aá).
Sehwi kasa

Sefwi a wɔsan frɛ no Sefwi, Esahie, nye Asahyue yɛ Niger-Congo kasa a nyimpa 305,000 ka wɔ Ghana Anaafo  Atɔe afa mu nyina, ne  tsitsiriw wɔ Atɔe  Mantam mu. Ɔyɛ kasa a Sehwifo taa ka .

Sehwi yɛ Kwa kasa a ɔwɔ Central Tano , ɔnye Anyin wɔ ebusuabɔ kɛse, na ɔnye Sannvin kasa a wɔka wɔ Anyin no wɔ nteasee kor ; ne kasa etsitsiriw ebien nye Wiawso a wɔka wɔ Sehwi anaafoi mbew do , nye Anhwiaso a wɔka wɔ etsifi  mpɔtamu hɔ. Mbrɛ Dolphyne kyerɛ no, Aowin kasa a wɔkyerɛ dɛ ɔyɛ Anyin no bɛn Sehwi ankasa.

Ɔreyɛ ayɛ dɛ hɔn a wɔka Sehwi kasa nyina ka kasa ebien wɔ Twi kasa a wɔdze dzi dwuma dɛ ɔyɛ eguadzi kasa wɔ mantɔw no  mu. Nanso, Sehwifo enyi gye hɔn kasaa ho, ma ntsi mbusuakuw afofor a wɔba dɛ wɔbɛtsena Sehwifo nkyɛn no taa ka Sehwi kasa no.
Vdl dlf

VDL DLF (Deck Low Floor) Is A August 2015 Prototype Bus Created By The Bus Company "VDL" In August 2015 As A Prototype
Nabit Kasa

**Nabit** (Nabt), anaa **Nabdem** (a wɔsan frɛ no *Nabde, Nabte, Nabdam, Nabdug, Nabrug, Nabnam, Namnam*), 

yɛ Gur kasa a wɔka no Ghana na Burkina Faso.

Wɔpoow adwen a wɔdze too gua dɛ nkyɛ wɔbɛhyehyɛ ISO 639-3 egyinahyɛdze wɔ Sanda bosoom no mu wɔ afe 2017 mu.

## Mboaedze
Bono kasa

**Bono**, wɔsan nyim no dɛ Abron, Brong, na Bono Twi, ɔyɛ akan kasa no mu kor a Bono nkorɔfo na wɔka na ɔnye Fante, Asante, Akuapem dzi nsɛ. Bono nkorɔfo a wɔka yɛ bɛyɛ mpem 1.2 wɔ Ghana, a wɔwɔ Bono Mantɔw mu, Bono Epuei Mantɔw, na nkorɔdo a wɔbor bɛyɛ apem 300,000 a wɔwɔ Côte d’Ivoire n’epuei.

Baebol nkabomkuw a wɔwɔ Ghana hyɛɛ ase dɛ wɔrekyerɛ Baebol mu akɔ Bono Twi Kasa mu wɔ 2017 woewie Baebol apam fofor no mbuukuu 27 no. Dwumadzi no nyinara bowie wɔ afe 2027 mu wɔ Apam Dadaw no nkyerɛasee mu.

## Nkitahodzi a ɔda ɔnye Akan Kasa afofor mu
Mu dodow mu no, Bono nye Akan kasa afofor no wɔ twaka, mbom no mu dzen sesa ɔnam mbeambea no mu ntwee. 

Bono akasafo no beberee yɛ Esuantsefo. Bono na Wasa yɛ Akn Kasa a nsonsonee da hɔn ntsamu. Nye Fante, Bono yɛ Kasa no mu kor a wɔabɔ ho ban, okitsa ne nsakrae mu bi tse dɛ ɔyɛfo dzinhyɛananmu a ɔtɔdo ebiasa ‘bɛ’ a ayew wɔ beebi fofor.

## Kasa Ho Mbra

### Dzinhyɛananmu
Elvis Agyemang

**Elvis Agyemang** (wɔwoo no ɔbɛsɛ 24,1988) ɔyɛ Ghananyi tɛlɛbihyen do asɛmpakanyi na ɔsim mu kandzinyi. ɔyɛ nyimpa a ɔtseew Grace Mountain Ministry na wonyim no yie ma Alpha Hour, ɔsom adze a wotwa gu Facebook do.

## N’abrabɔ Ahyɛase na nwomasua
Elvis wɔwoo no wɔ Tema mbom ɔnye n’ebusuafo tui kɔr Kumase hɔ na Onyaa no mbofraber mu nwomasua. Owie Skull wɔ Adventist Nsɔwho Skuul ansaana ɔrotoa do ekosua BSc. Biological Science wɔ Kwame Nkrumah University of Science and Technology. ɔsan so wɔ MSc. Religious Studies fir Finimfin Osuapɔn.

## N’edwuma

### Alpha hour
Elvis Agyemang hyɛɛ Alpha Hour, dɔnhwer kor ntsentsanfir do ɔnnyɛ ɔsom mpaebɔ nhyiamu, wɔ n’abaɛfor ntsentsanfir do. No Facebook dwumadzi ntogua enyin abɛyɛ dza wɔhwɛ paa no mu kor wɔ Ghana fir ber a ɔhyɛɛ ase nyin dur mpɔmpɔndo dɛ hɔn a wɔhwɛ bɛyɛ 50,000.

## N’abrabɔ mu nsɛmnsɛm
Elvis awar Mercy Agyemang na hɔn nyinara tse Nkran na wɔwɔ mba ebien.
Tamprusi kasa

Tampulma, a wɔdze borɔfo kasa no dɛ Tamprusi yɛ Mabia kasa (nkan no na wɔfrɛ no Gur) wɔ Ghana. Wɔka no tsitsiriw wɔ Savannah Mantɔw no mu. Ɔfa Deg, Sisaala nye Vagla kasa ho.

## Kasa no n'abɔse
Tampulma nye kasa no, nna Tamprusi nye nyimpa no. Dzin a wɔdze frɛ kasa no a obiara agye ato mu nye  Tampulma. Dzin Tamprusi no wɔdze  kyerɛ mbusuakuw a wɔka kasa no, na  kuromba  no dze wɔnnka no dɛm.

## Asaasetam no ne nkyekyɛmu
Tamprusifo wɔ Savannah Mantɔw no mu, wɔ  Gonja Etsifi Mansin mu, wɔ Gonjafo nye Mamprusi Mansin no mu no, ɔnye Mamprusifo. Tampulma, Hanga nye Kamara yɛ kurobafo wɔ White Volta atɔe afamu ansaana Gonjafo robɔtoa  Dagbonfo wɔ 1600 afe no mu. Ndɛ yi, Tamprusifo, Hangafo, nye Kamarafo ka Gonja Amambra Bagua no ho, Ɔwɔ mu dɛ wɔnye Dagombafo no wɔ ebusuabɔ  kɛse dze, osiandɛ hɔn nyina yɛ Mabia mbusuakuw no mu nyimpa. Wɔ kasa mu no, Hanga nye Kamara nye Dagbanli kasa no yɛ dza hɔn mu kor biara botum atse hɔnho ase . Tamprusifo binom aka dɛ wɔnyɛ Amambra Bagua a ɔdze no ho.

## Nkyekyɛmu
Tampulma kasa yɛ Gurunsi kasa no mu kor, Ɔyɛ Mabia kasa no mu nkyekyɛmu ketsewa a ɔwɔ Niger–Congo kasa mu ne fa. Ɔno nye Dega, Sisaala nye Vagla kasa. Kasa ahorow no wɔ ebusuabɔ. Kasa fofor a ɔwɔ mpɔtamu hɔ nye Mampruli nye Gonja a ɔyɛ Kwa kasa no nye kasa a ɔwɔ dɛm mbea yi. Hɔn a wɔka Dagbanli kasa no na a wɔdɔɔ so wɔ mpɔtamu hɔ. Tse dɛ Afrika kasa pii no, Tampulma wɔ . Dɛ mbrɛ Ebibirmu ha kasa no tse no dɛm ara so na Tampulma kasa no wɔ dzin kasafuakuw  nhyehyɛɛ. Mfatoho, Tampulma yɛ Tamp- nye -ulma ne fa bi, tse dɛ Kiswahili kasa a Ki- nye -swahili na ɔwɔ mu no.
Esme Mends

**Anamuah Esme Papa Mends** dodowara nyim no dɛ Esme Mends ( wɔwoo no Kwakwar 22, 1986) ɔyɛ Ghananyi bɔɔlbɔnyi a ɔbɔ ma Al-Otubea SC a ɔwɔ Oman Professional League.

## N’abrabɔ mu nsɛm
Esme yɛ Lionel Thompson Mends ba Senatu Mends ne ba banyin, hɔn nyinara wɔ Rome, Italy na Ghana ananmusinyi afebɔɔ a ɔwɔ FOA dze ma UN, Horacio Mends n’awofaase.

## N’edwumasɛm
Mends hyɛɛ no mbofraber mu edwumayɛ wɔ Great Ambassadors wɔ Tema Colts League ansaana ɔreka nyiyimu 1 bɔɔlbɔkuw, Tema Real Sportive wɔ 2003/4. Bɔɔlbɔkuw no bɛkaa Ghana Premier League noho wɔ 2004/5 na wɔbɔɔ Esme ne dzin dɛ bɔɔlbɔkuw no sahen. Odzii mfe anan wɔ Real Sportive no ekyir no, Esme gyae bɔɔlbɔkuw no na ɔdze akyerɛwdua sensan maa bɔɔlbɔkuw kɛse Hearts of Oak SC na ɔmaa wɔyɛɛ nkunyimdzifo wɔ 2008/2009 no mpɛn a odzi kan wɔ mfe awɔtwe ntsamu. Bio, Hearts of Oak bɔɔlbɔnyi wɔ afe 2008/09 mu. Esme wɔdze no kaa Ghana Premier League All Star ho wɔ 2007, 2008, 2009, 2010. Mends bɔɔlbɔ!kuw akɛse bi tse dɛ Russian, Spanish, German na Italy enya no mu ɔpɛ wɔ 2009 na 2010 mu.

Wɔ Fankwa 11, 2013, Esme dze pɛn sii krataa do sensan afe kor dze maa Oman bɔɔlbɔkuw Al-Oruba SC.

## Mboaedze
KODA (ndwomtonyi)

**Kofi Owusu Dua Anto** (Mumu 1978 - 21 Ebɔbira 2024), a nna wɔfrɛ no kotoo dɛ KODA, nna ɔyɛ Ghana ndwontonyi dawurbɔfo, ndwom kyerɛwfo, kyerɛwtohɔfo, na ndzɛmba ahorow pii ndwontow na sankubɔho ka ho a ofi Takoradi.

## <big>Ahyɛse Bra na Nwomasua</big>
KODA nyaa ndwonto ho dɔ wɔ ne mbafobermu mu. Ne maame dze no hyɛɛ ndwonto w adzesuakuw mu wɔ mfe du hɔ na ɔhyɛɛ ne sankubɔ mu kena yɛɛ edwuma. Ɔkɔr Kwame Nkrumah University of Science and Technology (KNUST) na ɔbɛyɛɛ ndwom ho kwankyerɛfo wɔ suapɔn no mu.

Nna KODA saanso yɛ ndwom ho kwankyerɛfo na na sankubɔnyi "Music Wing of Baptist Students Union', "KNUST Students Jazz Crew", God's Instrumental na  mpanyinfo mu kor odzi kan ma "Da Project" a nna ɔyɛ Ghana mberdo mu ndwontow asɛmpa kuw a wɔagye dzin wɔ dɛm ber no.Ber a owiee suapɔn no ɔkyerɛɛw ***Mixed*** albɔm a wɔtsetsee na wɔyɛɛ no soronko *Awurade Ei* maa KNUSTfo "God's Instrument" wɔ KODED Studio wɔ Takorade a ɔwɔ Ghana ha.Albɔm no gyNee atsenka kɛse paa wɔ man no mu. Onyaa heetse kɛse paa bi tsedɛ  "Awurade Ei", (Se Woma Nsa Soa), "Tumi" na "Onyame " Ye D'awase".

## <big>Ndwontow  Edwuma</big>
KODA yɛɛ Nii Okai no ndwom a wɔfrɛ no Moko Be na Gye W'ayeyi no ho edwuma, iyi  maa ɔbɛgyee atsenka dɛ ɔyɛ purodusa. KODA nye nye asɛmpa  ho ndwontofo pii yɛɛ edwuma binom tse dɛ Nii Okai, Pastor Joseph Gyebi, Danny Nettey, Pastor Joe Beecham, Daughters of Glorious Jesus, Joyful Way Inc.Pastor Helen Yawson, Yaw Osei-Owusu, "Ike Nanor", Eugene Zuta, Jesse Jenkins, Diana Hamilton and Calvis Hammond. The Annointed a ɔwɔ Takorade yɛ adwontofo kuw KODA nye m'ayɔnkofo tsewee. Kuw no aboa nsɛmpa asomfo pii wɔ ɔman no mu na amannɔne. 

KODA wɔ "vocals" anan nna 'gospel jazz' ebien wɔ ne dzin mu. *Nyame Beye* a ɔyɛ dza odzikan na Wayɛ Wie a onyaa heetse  bi tse "Waye Wie", "Zion's song", "Poma" na "Amen".

No ndwom a ɔtɔ do ebiasa (Black and White) a ɔka ho 'Guide Me O' "Nkwa Abodoo" na "Obiara Nte Se Woo". nna *the controversial* Nsɛm Pi” wɔ afe 2016 mu no, oyii ndwom bi a wɔfrɛ no Oxygen, a nna ndwom "Adooso "Ya Pae" na Chimo" ka ho.

Afe 2021 mu no, KODA yii Keteke, ne ndwomto a ɔtɔ do esia no, dɛ ɔyɛ ndwom kyerɛkyerɛnyi, oyii instructional DVD wɔ bass guitar na lead guitar ho nna no ndwombɔ kɛse akɛse ebiasa no ho bide, KODA live (2008), Black and White (2013) nna Oxygen live (2016).

*<big>N'asetsena na no Wu</big>*

KODA nye ne nyɛnko dwontonyi Ewurama Dua Anto waree a wɔwɔ mbabanyin ebien na ɔbaa. KODA wui wɔ dɔn a odzi kan wɔ Ebɔwbir bosoom 21 wɔ afe 2024, mfe eduanan enum ekyir, ber a nna ɔnye berɛbo Yarba redzi aper wɔ ber tsentsen bi mu.  

Ndwom Etsitsir a oyii     

## Discography
### Albums

### Ndwom Etsitsir
* *Nkwaa Abodoo* featuring *Nacy*
* *Nsem Pii*
* Adooso

## Abadobɔdze Ahorow

Nkwa Abodoo a nna Nacy ka ho 

## Mboaedze
Gen kasa

Gen (wotum frɛ no Gɛ̃, Gɛn gbe, Gebe, Guin, Mina, Mina-Gen, nye Popo ) yɛ Gbe kasa a wɔka no wɔ Etsifi Epuei afa a ɔwɔ Togo wɔ Maritime Mantɔw no mu. Tse dɛ mbrɛ kasa nkae no tse no, Gen yɛ ndze kasa. 

## Abakɔsɛm
Gen-Minafo fi Nkran nye Eimina a ɔwɔ Ghana mu. Minafo tui fii Elmina ɔnam Denkyirafo no hɔn akokoeko no ntsi, nna Genfo so fii Nkran ɔnam ɔkogu a wodzii no wɔ Akwamufo no ntokwaa no mu no ntsi. Ekuw ebien yi dze hɔnho kɛfraa Awonafo a wɔyɛ tsemamufo no, ma ɔnam dɛm ntsi okowiee dɛ wɔkɛfɛɛm Mfantsefo, Ga-Adangbefo nye Europafo no hɔn nkasafua no mu bi bɛkaa Awona kasa no ho. 
Gen kasa nye Awona kasa no wɔ kasa mu ntseasee bi na yɛfa no dɛ ɔyɛ Awona kasa no kasa horow no mu kor.
Nna yɛwɔ nyimpa dodow 476,000 a awɔka Gen kasa no wɔ Togo wɔ afe 2019 mu nna nyimpa dodow 144,000 so wɔ Benin wɔ afe 2021 mu
Kebu kasa

Akebu anaa Kebu (wotum ka no Kabu; wɔ French kasa mu:akébou ) yɛ Ghana-Togo mbepɔw do kasa a Akebufo a wɔwɔ Togo Anaafo fa mu nye Ghana Anaafo Epuei afa mu na wɔka. Ɔyɛ ndze kasa a ɔwɔ dzin nkasafuakuw. Akebu bɛn Animere kasa no.

Afe 2002 mu no nna nyimpa dodow 56,400 na wɔka kasa no, nkankan hɔn a wɔwɔ  Akébou mansin a ɔwɔ Plateau mansin a ɔwɔ Togo  no na wɔka no paa.

## Akyerɛw nhyehyɛɛ

## Nwoma ahorow

* Yao Koffi, *Akebu-Deutsch-Wörterbuch*, Deutsches Akademischen Austauschdienstes, Sarrebruck (Allemagne), 1981, 433 p.
* Yao Koffi, *Sprachkontakt und Kulturkontakt : eine Untersuchung zur Mehrsprachigkeit bei den Akebu in Togo*, Sarrebruck, 1984, 180 p.
* Jacques Sossoukpe, *Vitalité ethnolinguistique suivie d'une esquisse phonologique de l'Akébou*, Lomé (Togo), 2008.
Konni kasa

Koma kasa, Konni, yɛ Gur kasa a ɔwɔ Ghana. Yikpabongo nye Konnifo no hɔn ekuraa ankasa. Hɔn ekuraa kor so nye Nangurima.

Koma wɔ mbawor koryɛ. Mbawor foonim akron a Konni wɔ no, wɔakyɛ mu egu ekuw ebien mu oyina ATR su do.

+ATR /i u e o/
−ATR /ɩ ʋ ɛ ɔ a/
. Koma kasa no bɛn Mampruli, Hanga nye Buli.
Samuel Kweku Obodai

**Samuel Obodai** yɛ aborɔfoduryɛfo na Ghana Ɔmanyɛnyi. Nna ɔyɛ mbrahyɛbaguanyi ma Agona Anee ambatow mpasua no wɔ mbrahyɛbagua a otsia enum no mu wɔ Ghana Ka-bi-ma-menka-bi amambu a otsia anan no mu .

## Abrabɔ Ahyɛse na Nwomasua
Wɔwoo Obodai wɔ Ebɔbira 29,1960. Ofi Agona Nyakrom a ɔwɔ Ghana Finimfin Mantɔw mu. Ɔgyee abɔdzin krataa wɔ Bachelor of Science wɔ Chemistry mu na abɔdzin krataa wɔ adzekyerɛ mu wɔ Oguaa Esuapɔn mu wɔ afe 1987 mu. Afe 2008 mu no, ɔgyee abɔdzin krataa a otsia ebien wɔ Master's of Arts in Democratic Governance na Leadership mu fii Oguaa Esuapɔn mu.

## Edwumayɛ
Obodai yɛ aborɔfoduryɛfo. Ɔnye Major & Co Manufacturing Company Limited ayɛ edwuma pɛn.

## Amanyɛsɛm
Okegyinaa Agona Anee ambatow mpasua no anan mu dɛ hɔn mbrahyɛbaguanyi wɔ Mbrahyɛbagua a otsia enum no mu wɔ Ghana Ka-bi-ma-menka-bi amambu a otsia anan no mu.Afe 2000 mu a Mr. Samuel Samuel Obodai gyinaa dɛ wɔntow no do amba wɔ Ghanaman mu nyina ambatow kɛse no mu no, wɔtowee maa ɔno na wogyaa Samuel Oppong a ofi National Democratic Congress amanyɛkuw no mu,Kojo Anam a ofi National Reform Party amanyɛkuw no mu,Mathew Caurie a ofi Convention People's Party amanyɛkuw no mu, Abu Hamid Wanzam a ofi People's National Convention amanyɛkuw mu no na Joseph Archibald Ankrah a ogyinaa  People's National Convention amanyɛkuw ne dzin mu no.Samuel dze amba 21,233 a ogyina hɔ ma amba dodow nyina no mu 57.50% dzii konyim. Obi a ogyinaa NDC amanyɛkuw no ne dzin mu peer mbrahyɛbagua egua no nyaa amba 13,784 a ogyina hɔ ma amba dodow a wɔtowee no no mu 36.90%. Anan nyaa amba dodow 988 a nna ogyina hɔ ma amba dodow a wɔtowee nyina no mu 2.60%. Mathew Caurie dze amba dodow 679 tɔɔ do anan a nna ogyina hɔ ma amba dodow a wɔtowee no mu 1.80%. Nkorɔfo beenu a wofii PNC amanyɛkuw no mu bɛpeer mbrahyɛbagua egua no, Wanzam nyaa amba no mu 430 a ogyina hɔ ma amba dodow nyina no mu 1.20% na Ankrah so obiara anntow amma no. Ɔwɔ mu dɛ nkyɛ Obodai hwɛ kwan dɛ ɔbɛsan akɔ mbrahyɛbagua mu dze,naaso obi dze kɛdaan NPP amanyɛkuw no nyina hɔn Anototo Mpanyimfo dɛ ɔmmfata ntsi mma wɔmma ho kwan. Samuel Krankye nye nyia ɔdze kɛdaan Mpanyimfo dɛ Obodai mmboa  amanyɛkuw no dwumadzi biara da.

## N'abrabɔ
Obodai awar awo baanan. Ɔyɛ kristonyi a ɔkɔ Pentecost Asɔr

## Mboaedze

Nkyekyεmu:Ghana mbrahyɛbaguafo 2009–2013
Miss Ghana

Ghana Ahoɔfɛ yɛ ɔman ahoɔfɛ akansi wɔ Ghana ha.

*Abɔdzinfo*

***Wiadze Ghana Ahoɔfɛ***

Nyia wɔbɔɔ ne dzin dɛ konyimdzifo

Ɔtɔɔ do ebien wɔ akansi no mu

Wiee dɛ konyimdzifo anaa nyia odzi konyimdzinyi n'ekyir

Wiei dɛ abawdobɔdze nyi a ɔyɛ nkonyimdzifo soronko

Ghana nye Star Nyaniba Annan hyɛɛ ase wɔ Wiadze Ghana Ahoɔfɛ akansi no wɔ 1959. Mbom Ghanafo ebien na wogyina wɔ Wiadze Ahoɔfɛ no mu a wɔnnyɛ Ghana abodzingyinafo.Mfe pii so na Ghana annsoma ananmusinyi bi ankɔ Wiadze Ahoɔfɛ akansi no ɔmfa ho dɛ wɔwɔ abankɛse mu no.

### Miss Supranational Ghana

Ɔtɔfabi a, sɛ nkonyimdzifo no mfata (ɔnam mfe  a ɔadzi ntsi a) wɔ akansi biara mu a, wɔdze nyia odzi konyimdzifo n'ekyir  kɔ.
:
Kposo kasa

Kposo kasa, anaa Ikposo (Ikpɔsɔ), yɛ Akpossofo hɔn kasae, ne tsitsiriw wɔ Plateau Mantɔw no mu wɔ Togo, Atakpamé etɔe afa mu,  naasa wɔsan wɔ Ghana Epuei afa mu. Yebu no dɛ ɔyɛ Ghana-Togo Mbepɔw do kasa, naaso wonnyi dzin kasafuakuw nhyehyɛɛ , iyi nye kasa nkaa a aka wɔ dɛm kuw no mu no hɔn su.
Kplang kasa

Kplang yɛ Guang kasa a ɔwɔ Ghana. Ɔnye Chumburung wɔ ntseasee wɔ kasa mu kasa kakra, nkankanara kasa a etwa no ho ehyia no.
Moba kasa

Moba anaa Moba-Bimoba yɛ Mobafo a wɔwɔ Ghana nye Togo hɔn kasaa tsitsir. Naaso Ghana ha no nyimpa dodow 60% a wofi Bimoba ebusuakuw no mu no na wɔka kasa no. Yɛsan wɔ nyimpa dodow 2,000 wɔ Burkina Faso a wɔka Moba kasa no. Ɔwɔ kasa afofor ebien a wɔhyɛ n'ase (Moba a ɔwɔ Togo nye Burkina Faso nna Bimoba a ɔwɔ Ghana). Yɛka kasa ahorow no nyina bɔ mu a yɛfrɛ hɔn Moba-Bimoba.

## Nkyekyɛmu
Mobafo na wɔka Moba kasa no, Gurmafo no hɔn kuw ketsewa bi. Moba ka ekuw nketsewa a wɔhyɛ Gurma a ɔyɛ Gur kasa no ase. Ɔbɛn Kokombafo hɔn kasaa a ɔyɛ Konkomba no. 

## Akyerɛw nhyehyɛɛ
Nabit kasa

Nabit (Nabt), anaa Nabdem (ɔsan yɛ Nabte  Nabdam, Nabdug, Nabrug, Nabnam, Namnam), yɛ Gur kasa a ɔwɔ Burkina Faso nye Ghana.

Wɔanngye dza wɔdze kɔree dɛ wɔpɛ dɛ wɔyɛ ISO 639-3 code no annto mu wɔ Sanda 2017 mu.
Cherepon kasa

**Cherepon** (Chiripon, Chiripong, Kyiripong), wɔsan so nyim no dɛ Okere anaa Ɔkere, ɔyɛ Guang kasa a nkorɔfo 111,000 a wɔwɔ Ghana ka.

## Fɔnɔlɔgyi

### Anomu Ngyegyee

### Ndze Ngyegyee

## Akyerɛwamba
/i, ɪ/ wɔdze ⟨i⟩ gyina hɔn ananmu, /ʊ, o/ wɔdze ⟨o⟩ gyina hɔn ananmu, na /æ̯, a/ wɔdze ⟨a⟩ gyina hɔn ananmu. /n, ɲ, ŋ/ wɔdze ⟨n⟩ gyina hɔn ananmu, na /t͡ʃ/ wɔdze ⟨ky⟩ gyina hɔn ananmu, mfatoho., *akyibi* 'abofra'.
Emmanuel Nii Ashie Moore

**Emmanuel Nii Ashie Moore** (wɔwoo no Mumu 26, 1969) ɔyɛ Ghananyi amanyɛnyi na mbrahyɛbaguanyi wɔ mbrahyɛbagua a ɔtɔ do esia wɔ Ghana Amambu a ɔtɔ do anan no mu a osii adehye a wɔwɔ Adenta Mpasoa no do a ɔwɔ Nkran Kurowpɔn Mantɔw no mu na sesiara ɔyɛ Mantɔw Guamutsenanyi ma Nkran Kurowpɔn Mantɔw mu wɔ National Democratic Congress dzin mu.

## N'abrabɔ mu nsɛm
Moore yɛ Kristosomnyi (Assemblies of God Church). Ɔawar.

## Ahyɛse Bra na Nwomasua
Moore wɔwoo no Mumu 26, 1969. Ofi Teshie-Nkran, brɔn a ɔwɔ Nkran Kurowpɔn Mantɔw mu wɔ Ghana. Owuraa European Osuapɔn aHasselt a ɔwɔ Belguim mu, na onyaa Bachelor of Science degree's Business Administration - Marketing wɔ afe 2003 mu.

## Amanyɛsɛm
Moore yɛ National Democratic Congress (NDC) kuw ba na sesiara Nkran Kurowpɔn Mantɔw Guamutsenanyi dze ma National Democratic Congress. Afe 2012 mu no, ogyinaa per Adenta egua no wɔ NDC ananmu wɔ mbrahyɛbagua a ɔtɔ do esia no mu wɔ Ghana amambu a ɔtɔ do esia no mu na odzii nkunyin.

Ber a odzii nkunyim wɔ Nkran Kurowpɔn Guamutsenanyi ambatow no mu no, ɔsan krataa a nna sika a ɔwɔ mu sombo GH150,000.00 dze maa abatowmpasoa no bi dɛ ɔdze rehyɛ no ntoabɔ bɔhyɛ do dze aboa hɔn na esiesie mantɔw no ama woenya tum wɔ 2024 mu.

Ber NDC Ɔmanmu Abatowfo Nhyiamu kɔr n'ewiei no, Mr. Moore bɔɔ Nkran NDC abatowfo no abawdo dɛ wɔtoow amba bum dze maa John Dramani Mahama dɛ ɔmbɛyɛ frankaatufo na NDC Ɔmampanyin ngyinamu ma 2024 Ghanafo nyinara ambatow. Ansaana NDC ambatow no rebɛba do wɔ Memenda no, Esusow-Aketseaba 13, 2023, John Dramani Mahama hyɛɛ bɔ  dɛ ɔbɛma ambatownyi biara GH40.00 ama hɔn atow amba no. Dza ɔtse biara no, Mantɔw Kyerɛwkyerɛwfo dze ma NDC wɔ Nkran Kurowpɔn mantɔw mu no abɔ no Mr. Moore kwaadu dɛ ɔakora sika nkyɛ wɔdze bɛma ambatofo no dɛ mpanyimpa kor a nna orisi ankan no mu kor mno hyɛɛ bɔ NDC frankaatufo akansi no.

### okum anamɔntu
Wɔ Dwowda, Kwakwar 27, 2023 mu no, Mr. Moore n'edwuma mu a ɔwɔ Teshie no dan butuuw na wowiaa ndzɛmba no bi. Ɔkaa dɛ iyi nye no mpɛn ebiasa a ɔrefa ɔhaw a ɔtse dɛm mu. Ghana Porisi Edwumakuw abɛyɛ atwetwesifo fie Mr. Moore hɔ dɛ wɔmmfa dɛ ne nkwan dɛ esian mu mpɛn beberee no ɔhardo.

## N'edwumayɛ

* Deputy Executive Director, National Service Scheme
* Manager/administrator/HR practitioner

Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Gaaga Akayeri Azitariga

**Gaaga Akayeri Azitariga** (wɔwoo no Kwakwar 11, 1953) ɔyɛ Ghananyi amanyɛnyi a ɔsoom dɛ mbrahyɛbaguanyi wɔ mbrahyɛbagua a odzi kan no mu wɔ Ghana amambu a ɔtɛ do anan no mu na ogyinaa mu maa Bongo mpasoa a ɔwɔ Etsifi Epuei Mantɔw a ɔwɔ Ghana.

## Abrabɔ Ahyɛse na Nwomasua
Azitariga wɔwoo no Kwakwar 11, 1953 wɔ Zorkor-Ganga a ɔwɔ Etsifi Epuei Mantɔw mu. Ɔkɔr Skuul wɔ Navrongo Nsɔwdo Skuul na Bagabaga Akyerɛkyerɛfo Ntsetsee Osuapɔn hɔ na onyaa no Kyerɛkyerɛnyi Ntsetssee Abodzin Krataa. Ɔtoa do wɔ St. Andrews Kuayɛ Osuapɔn hɔ na onyaa no Diploma wɔ Kuayɛ mu, ɔsan so nyaa Bachelor of Education (B.ED) wɔ Kuayɛ Nwomasua mu fir Winneba Nwomasua Osuapɔn (UEW).

## Amanyɛsɛm
Azitariga wodzii kan toow amba maa no kɔr mbrahyɛbaguafie wɔ National Democratic Congress dzin mu wɔ 1992 Ghana mbrahyɛbagua ambatow no mu dɛ onkogyina Bongo abatowmpasoa a ɔwɔ Etsifi Epuei Mantɔw mu wɔ Ghana. Ɔsom wɔ mbrahyɛbaguafie mfe anan na Simon Alangde Asabo a noso fi National Democratic Congress mu bedzii n'adze. Asabo nyaa amba 22,695 fir ambatow krɔngyen no nyinara mu a wɔdze toto ɔha mu nkyekyɛ mu 59.80% wɔ 1996 Ghanafo nyinara ambatow no mu, n'akansinyi, John Adobongo Atanga na Emmanuel Akobira Adosenaba nyaa amba 4,409 ( a ɔkyerɛ ɔha mu nkyekyɛ mu 11.60% wɔ ambatow krɔngyen no nyinara mu) na amba 2,676 ( a ɔkyerɛ ɔha mu nkyekyɔ mu 7.10% wɔ ambatow krɔngyen no nyinara mu) ndzidzi do mu.

## N'edwumasɛm
Gaaga Akayeri Azitariga yɛ ɔkyerɛkyerɛnyi dɛ n'edwuma na nkan mbrahyɛbaguanyi dze ma Bongo Abatowmpasoa a ɔwɔ Etsifi Epuei Mantɔw mu wɔ Ghana.

## N'abrabɔ mu nsɛm
Ɔyɛ Kristosomnyi.

Nkyekyεmu:Ghana mbrahyɛbaguafo 1993–1997
Mpra kasa

Hwɛ dɛ nnkɛfa kasa yi dɛ ɔyɛ Mbre language.

**Mpra**, or **Mpre**, yɛ kasa soronko bi a wɔka wɔ Butei ekuraase (8°52′N 1°15′W)  a ɔwɔ Ghana ne finimfin , ɔhyɛ Tekyiman na Tamale a ɔbɛn beebi ma Nsu Firaw Tuntum na Fitaa hyia mu no. Ɔyɛ dzen dɛ edze Mpra kasa yi bɛhyɛ kasakuw bi ase osian mbrɛ no mu nkasafua no yɛ soronko soronko ntsi. Afe 1931 mu no, krataa bi dze bɔtoo gua  dɛ ofi nkasafua nkyerɛase bi a no mu nkasafua yɛ 70 mu bae. Blench (2007) bu no dɛ ɔyɛ kasa a obotum atsew no ho a ɔnnkɛhyɛ kasa baatan biara ase. Kasa bi a ɔnnhyɛɛ da ara nngyee dzin a wɔka wɔ  ekuraase bi a ɔbɛn Tuluwe, a wɔfrɛ kasa yi  Mpur, so botum atsew no ho ɔnnkɛhyɛ kasa baatan biara ase. Butie na Tuluwe nyina bɛn Mpaha ekuraa no.

Painter (1967) kyerɛ dɛ kasa "ḿpŕ̩ɛ̀ kasa no obiara nnka bio" na ebusuakuw "Nnyamase-**mprɛ**) asesa abɛyɛ Nnyamase-Gonja", ohu no dɛ nna nkyɛ ɔyɛ Gonja kasa no no mu kor. Naaso, iyi gyina nkanee do, a dɛm ntsi ɔma ɔnye Gonja kasa no dzi nsɛ no. No mu nkasafua nkaa no dze "ɔyɛ dzen dɛ wobohu"(Williamson & Blench, 2000:36). Blench (2010) kyerɛ dɛ obotum ayɛ Kwa kasa;Blench(2012) da no edzi dɛ "obotum ayɛ kasa a atsew no ho a okitsa Kwa kasa no mu nkasafua bi anaa Kwa kasa no nkorbata kɛse kor."

## Ekyir Akenkan

* Blench, Roger. 2010. "Why is Africa so Linguistically Undiverse?".*Language Isolates in Africa* workshop, Lyon, December 3–4
* Cardinall, A.W. 1931. "A survival". *Gold Coast Review*, V,1:193-197.
* Painter, Colin. 1967. "The Distribution of Guang in Ghana, and a Statistical Pre-Testing on Twenty-Five Idiolects," *The Journal of West African Languages*, Vol. 4, No. 1, Cambridge University Press, Ibadan, pp. 25–78.

## Mboaedze

## Mboaedze a ɔwɔ nkyɛn
Blench, Roger (1999) *Recent Field Work in Ghana: Report on Dompo and a note on [https://web.archive.org/web/20241210155457/http://www.ddl.ish-lyon.cnrs.fr/projets/clhass/PageWeb/ressources/Isolats/Dompo%20Blench1999%20.pdf Mpre]*
Ntcham kasa

Ntcham, anaa Basari, yɛ Gurmafo a wɔwɔ Togo nye Ghana mu no hɔn kasaa. Mpɛn pii no yebu Akaselem (Tchamba) dɛ ɔyɛ kasa a ɔnnka ho.

## Fɔnɔlɔgyi
Fɔnɔlɔgyi a Chanardfo nye Hartelifo dze dzi dwuma na odzi do no. Abbot nye Cox (1966) nyaa fɔnɔlɔgyi a wɔsɛ, ɔwɔ mu dɛ egyinae ngyegyee a wɔnnyɛ anofamfa menmu no wɔyɛɛ no dɛ ɔyɛ asipiretɛde, na wɔannkyerɛkyerɛ mbawor ntwemu mu. Badie (1995) kyerɛkyerɛ  /t͡ʃ/ nye /d͡ʒ/ dɛ zyɛ /c/ nye /ɟ/ nna afei ɔdze foonemeke /ɱ/ ka ho, bawor ntwemu nye hwenmu mbawor. 

### Nkonsonantse

### Mbawor

### Ndze
Ntcham so wɔ ndze a ɔwɔ sor, famu nye dza ɔwɔ mfinimfin.

## Akyerɛw Nhyehyɛɛ

Yɛbɔ akyerɛwamba no ho dze kyerɛ mbawor tsentsen ‹aa, ii, ɔɔ, uu› mbawor ebien biara yɛ tsentsen ‹ee, oo›. Yɛdze ndze  a no mu yɛ dzen ma ndze a ɔwɔ sor nna ndze a no mu nnyɛ dzen ma ndze a ɔwɔ famu, yɛdze to mbawor nye nkonsonantse m, n, b, l : ‹ḿ, ń, b́, ĺ›, ‹m̀, ǹ, b̀, l̀› do.
Livingstone Komla Buamah

Ɔhotsewnyi Livingstone Asong Komla Buama yɛ nkan no nyimpa a nna ɔda Evangelical Presbyterian Asafo a ɔwɔ Ghana (E.P asafo) no ano. 

Buama fi Klefe a ɔwɔ Frao Mantɔw a ɔwɔ Ghana no mu.

Ɔbɛdaa asafo no ano wɔ Sanda 2001 ber a nna ɔasom mfe 25 wɔ asafo no mu. Ansaana ɔrebɛyɛ iyi no nna ɔyɛ kyerɛkyerɛnyi wɔ Trinity College and Seminary a ɔwɔ Legon a ɔwɔ Ghana mu no mu.

Livingstone Buama  tɔɔ do ebien wɔ ambatow mu dɛ Frao Mantɔw  n'ananmusinyi wɔ Ghana Mantɔw ne Bagua no mu wɔ Kwakwa 2009.
Edward Aliedong Alhassan

**Hon. Edward Aliedong Alhassan** (wɔwoo no Ebɔwbira 15, 1940) nna ɔyɛ mbrahyɛbaguanyi wɔ mbgrahyɛbagua a odzi kan wɔ Ghana amambu a ɔtɔ do anan no mu ma Damango Daboya fir Sanda 7, 1993 kɛpem Sanda 2, 1997. Ɔtoow amba no maa no wɔ  National Democratic Congress ananmu wɔ 1992 Ghanafo nyinara hɔn ambatow mu.

## Ahyɛse bra na Nwomasua
Edward Aliedong Alhassan wɔwoo no Ebɔwbira 15, 1940. Onyaa no nwomasua wɔ Damango Finimfin Skuul a Esuafo no da hɔ na Aban Nsɔwdo Skuul. Owiee Skuul wɔ Tamale Nsɔwdo Skuul. Onyaa diploma wɔ ndzɛmba mpɛnsampɛnsamu mu.

## N'edwumasɛm
Aliedong Alhasan ɔyɛ okuanyi na nkan mbrahyɛbaguanyi dze ma Damango-Daboya mpasoa a ɔwɔ Etsifi Mantɔw mu wɔ Ghana.

## Amanyɛsɛm
Edward Aliedong Alhasan ɔyɛ National Democratic Congress kuw ba. Afe 1992 mu no, ogyinaa dɛ ɔpɛ dɛ ogyina Damango ns Daboya nkorɔfo hɔn ananmu wɔ mbrahyɛbagua a odzi kan no Ghana amambu a ɔtɔ do ana no mu. Ɔtoow amba no maa no wɔ National Democratic Congress dzinj mu na odzii mbrahyɛbagua egua nodo nkunyim a ɔdze amba 8,365 a wɔdze toto ɔha mu nkyekyɛmu 35.80%. Wɔ Sanda 7, 1997 mu no, Hon. Aam Mahama dzii n'adze, a ɔbɛkaa mbrahyɛbagua a ɔtɔ do ebien noho wɔ Ghana amambu a ɔtɔ do anan mu ber a odzii nkunyim wɔ mbrahyɛbagua egua nodo wɔ 1996 Ghanafo nyinara ambatow no mu.

## N'abrabɔ Mu Nsɛm
Ɔyɛ Muslimiinyi.
Elizabeth Wyns-Dogbe

**Elizabeth Wyns-Dogbe** ɔyɛ Ghananyi ɛnhyeɔra na ɔyɛ The Chartered Insurance Institute a ɔwɔ UK ba mapa. Wɔbɔɔ ne dzin dɛ basia a ɔbɔ noho mbɔdzen wɔ African Insurance Industry a ɔyɛ African Insurance Bulletin yɛɛ dɛm wɔ 2019 African Ahoka Mboa Dwumakuw Dwumadzi a ɔkɔr do wɔ South Africa. Afe 2918 mu no, wɔhyɛɛ no enyimnyam dɛ Afrika Basia adzetɔnnyi dɛm afe no a ɔyɛ Chartered Institute of Marketing, Ghana.

## Education
Wyns-Dogbe wiee skuul wɔ Kwame Nkrumah University of Science and Technology a onyaa bachelor's degree wɔ Materials Science and Engineer. Ɔsan so kitsa master's degree in Business Administration fir The Graduate School of Business wɔ Finimfin Osuapɔn. Ɔsan so kitsa PhD wɔ Ɔsom mu na onyaa fir Immanuel Bible Institute and Seminary, Brooklyn a ɔwɔ United States.

## N'edwumasɛm
Wyns-Dogbe mprempren yi ɔyɛ ntotoonyi dze ma SIC Life Insurance Company, ɔyɛ ɔman no nkwa ahoka ndzɛmba ma a ɔwɔ Ghana. Wɔfaa no wɔ 2017 mu, Ansaana iyi ribesi no, ɔyɛɛ edwuma dɛ ntotoonyi panyin dze maa UT Life Insurance na life ntotoonyi dwumadzi wɔ KEK Insurance Brokers Limited.

## N'abrabɔ Mu Nsɛm
Ɔyɛ Kristosomnyi na Ɔsɔfo Panyin dze ma Jesus Generation Ministries.
Jibreel Ofori Owusu

Ofori Owusu Jibreel (Ebɔbira 23 1948 - Ebɔbira 24 1998) yɛ Ghana amanyɛnyi nye mbrahyɛbaguanyi ma mbrahyɛbagua a odzi kan wɔ Ghana amambu a ɔtɔ do anan a ogyinaa mu maa Bantama ambatow mpɛsoa no do wɔ National Democratic Congress amanyɛkuw no ne dzin mu.

## Ayɛse abrabɔ nye nwomasua
Wɔwoo Ofori wɔ Ebɔbira 23, 1948, Ɔkɔr T.I Ahmadiyya Ntoado Skuul wɔ Kumase, nna Institute of Professional Studies (a seesei ɔyɛ University of Professional Studies) bea a onyaa abɔdzin krataa wɔ nkontaabu mu. Ɔyɛɛ edwuma dɛ akontaabufo ansaana ɔrokɔ mbrahyɛbagua mu.

## Amanyɛsɛm
Ɔhyɛɛ n'amɛnyɛsɛm edwuma no ase wɔ afe 1992 mu ber a ogyinae dɛ wɔntow no do amba wɔ National Democratic Congress (NDC) ne dzin mu ama woeetum egyina mu ama Bantama amabatow mpɛsoa a ɔwɔ Asantse Mantɔw no mu no ansaana 1992 Ghana mbrahyɛbagua mu ambatow no reba do. Ɔhyɛɛ edwuma ase dɛ mbrahyɛbaguanyi wɔ mbrahyɛbagua a odzi kan wɔ Ghana amambu a ɔtɔ do anan no mu wɔ Sanda 7, 1993 ber a wɔbɔɔ ne dzin dɛ ɔyɛ kunyimdzifo wɔ 1992 Ghana ambatow a ɔkɔr do wɔ Mumu 29 1992 mu no.  Ɔhweer n’egua no maa ɔsɔrtsia kandzifo Richard Winfred Anane wɔ 1996 Ghana amansan ambatow no mu.

## Edwuma
N'edwuma ankasa nye nkontaabu  na nna ɔyɛ mbrahyɛbaguanyi ma Bantama ambatow mpɛsoa a ɔwɔ Asantse Mantɔw a  ɔwɔ Ghana mu no.

## Ne bra ankasa
Ɔyɛ Kristianyi.

Nkyekyεmu:Ghana mbrahyɛbaguafo 1993–1997
Nagila

**Nagila** yɛ enyigye asaw bi a Kassena na Frafrafo a wɔwɔ Ghana Etsifi Epuei afamu na wɔsaw. Asaw a ɔtse dɛm no afahyɛ na dwumadzi afofor ase na wɔtaa saw dze gyegye enyiwa. Nagila asaw yɛ ɔbaakofo asaw a nyia ɔresaw no dze ne nan sisi famu wɔ kwan soronko bi a osisi do do na ɔsan dze kyen no dzi nkitaho.

thumb|Nagila Traditional Dance

## Mbrɛ Wosi Saw No
Nyia a ɔsaw Nagila a ɔgye asaw no bɔ do no kom no mu sor anaa famu ma no ndwonku na n'aserɛ twa kutuw-pa. Nyia a ɔsaw no suo ne batwɛr kɔ n'enyim anaa n'ekyir na ɔdze ne nan sisi famu wɔ kwan soronko bi a osisi do do. Nyia a ɔsaw no dze par eduasa saw na ɔno ekyir no wɔbɔ ayer no kɔ enyim kakra. Sɛ otwar dɛ nyia a ɔresaw no hyɛ asaw ase bio a, kyen n'anodzen no kɔ enyim kyɛn kan dze no. Dɛm kwan yi do na wosi hyɛ asaw no ase bio na ɔno ekyir no obi fofor gye finimfin hɔ bɔ do saw.

## Mboaedze
Kra (mythology)

Akanfo mu no, ***kra*** no yɛ obi kra. Ɔyɛ Nyame nkyɛn kra; ɔno nye dɛ, obi nya ne "Kra" fi Nyankopɔn (Nyame/Niamen) hɔ. 

Ɔkanyi biara dzi n'abusua ekyir (bogya) no ekyi mekyerɛ ne na n'abusua, na ɔgye no ***Ntɔn*** fi n'egya nkyɛn. Dɛm egyadze na na dze yi dzi Ɔkanyi biara n'ekyir beebiara obotu kwan akɔ. Akanyi biara ne Sunsum yɛ nyimpa ban a ɔyɛ a wɔnam  do kenyan no wɔ nkitahodzi wɔnye wiadze nya.

## '''<small>''References''</small>'''

* Gyekye, Kwame; African Philosophical thought: An Akan Conceptual scheme, 1995
* Leipzig Antubam, Kofi; Ghana's heritage of Culture, Leipzig 1963
Nkrakra

**Nkakra** yɛ Akanfo a wɔwɔ Ghana ha hɔn apaamu edziban. " Tomatese na  Po mu nam na wɔdze yɛ a yɛtaa frɛ no Nkrakra anaa (Aklor) ma apofofo a wɔwɔ Nkran mpoano Naaso ber gu do rokɔ nenyim no nkrakra bɛyɛɛ nkwan a yɛdze nam na apɔnkye nam yɛ, anaa nam na guan nam anaa nam na biif anaa mboakuakuw nam biara epɛ na oyi na GaDangmefo (anaa Gas) frɛ no 'Toolo Wonu', na mbom  'Akanfo' a wɔtsetse bɛn no frɛ no 'Apɔnkye Nkrakra'. GaDangmefo (anaa Ga) hɔn nkrakra dɛɛdɛw buee kwan maa GaDangme (anaa Ga) ndziban bi tse dɛ Komi Ke Aklo (anaa Aklor) a wɔdze nkruma yamee a ɔanoa aka ho, Banku Ke Aklo (anaa Aklor) a wɔdze nkruma yamee a ɔanoa aka ho, Yele (bayer a ɔoana) Ke Aklo (anaa Aklor). Ndziban bi so a wɔnye  'Toolo Wonu' dzi nsɛ, 'Yele (bayer a ɔoana) Ke Toolo Wonu', 'Atomo (santom a ɔoana ) Ke Toolo Wonu' na pii a ɔkeka ho.

## <big>Dza yɛdze dzi</big>
Yebotum dze Fufu, Banku, kokonte, bayer anaa emo ɔanoa dze edzi. Nkruma a ɔoana so yebotum dze aka ho.

## Akadze
Akadze no bi nye  Tomantese, tomato paste, kyili muoko, anwew, nkyen, tsintsinbir, saman ntrɔba nna nam howee anaa mɔmɔn anaa miiti.

## Mbrɛ yesi yɛ no
Yɛdze seasonings bi tse dɛ anwew, garlic na tsintsinbir noa nam anaa miiti no ho e kyɛnse mu. Yɛdze tomantese a ɔayam gu mu. Yɛnoa kyili muoko, saman ntrɔba na tomantese na yɛ nyam dze gu hɛn kyɛnse no mu. Yɛdze nsu gu mu ama yeenya nkwan no dur dɛ mbrɛ yɛpɛ no. Yɛdze anwew na tomantese pii ka ho na ekyiri yi yegyaa nkwan no ma ohur.Ɔaben no yebotum dze edzi ndziban bi tse dɛ fufu, banku, anaa konkonte.

## Mboaedze
Fetish priest

Wɔ Ghana, Togo nye Benin man mu  no, ɔkɔmfo yɛ obi a odzi dwuma dɛ ntamugyinafo ma ahohom nye atseasefo. Mpɛn pii no akɔmfo taa tsena na wɔsom hɔn abosom wɔ kokoa mu, a wɔfrɛ no  do na wɔnam akɔmfosɛm do na wɔdze paw hɔn.
Kpekpele

Kpekple (a wɔsan frɛ no kpokpoi) yɛ edziban a Gafo a wɔwɔ Ghana dzi ber a woridzi Homowo afahyɛ, dɛ wɔdze huro ɔkɔm no. Wɔdze ndzɛmba tsitsiriw a wɔdze yɛ atoko a wɔayam nye dza abow nsa,abɛnkwan nye nam a wɔahow na wɔdze yɛ. Ɔhen no taa dze kpekple edziban no petse,  hɔn gyedzi nye dɛ abosom no enyi bɛgye hɔn afɔrbɔ no ho.   

## Ndzɛmba a wɔdze yɛ

* Atoko
* Abɛ
* Anwew
* Muoko
* Nsu
* Ntoose
* Nkunuma
* Nam
* Nkyen

## Mboadze
Guang kasa

**Guang** **Kasa no** ɔyɛ kasa a ɔka Kwa ebusuakuw kasa a Guang nkorɔfo a wɔwɔ Ghana na Togo na wɔka:

* **Anaafo Guang**
** Efutu-Awutu
** **Bepɔdo Guang**: dialects Cherepon, Gua (Gwa), Larteh
* **Etsifi Guang**: dialects Anii, Chumburung–Tchumbuli, Dwang, Foodo, Kyode, Ginyanga, Gonja, Kplang, Krache, Nawuri, Nchumbulu, Nkonya–Nkami, Ntrapo, Vagala

## Guan n'abakɔsɛm
*Ethnologue* na *Glottolog* nna Dompo ahorow, mbom Blench so se (1999), wogyaa no dɛmara a wɔannhyehyɛ no yie.

Proto-Guang Snider (1990) asesa mu.
Gilbert Kwasi Agyei

**Gilbert Kwasi Agyei** (wɔwoo no Sanda 10, 1962) yɛ Ghana amanyɛnyi nye Dɛnkyɛmbo Konyimdzifo. Ɔsoom Akwatsia ambatow mpɛsoa no dɛ mbrahyɛbagua a odzi kan wɔ amambu a ɔtɔ do anan no mu nyi wɔ Epuei Mantɔw a ɔwɔ Ghana no mu.

## Ahyɛse abrabɔ nye nwomasua
Wɔwoo Gilbert Kwasi Ayei wɔ Sanda 10, 1962 wɔ Epuei Mantɔw no mu. Ɔkɔr Akwatsia Technical Institute, bea a onya  onyaa abɔdzin krataa a ɔyɛ General Certificate of Education (GCE) Ordinary Level.

## Amanyɛsɛm
Woyii Gilbert Kwasi Agyei dɛ mbrahyɛbagua a odzi kan wɔ amambu a ɔtɔ do anan no ber a 1992 Ghana mbrahyɛbagua ambatow no rokɔ do a ogyinae maa National Democratic Congress amanyɛkuw no, ɔno na odzii Lionel Kofi Ablordepey a ɔwɔ  United National Convention(UNC) amanyɛkuw no mu no no tsenaa egua mu wɔ afe 1979 mu no. Mohoammed Erzuah Siam a ofi  National Democratic Congress amanyɛkuw no mu no, wɔ afe 1966 Ghana ambatow no mu no dzii no do nkunyim . Onyaa amba dodow a ɔyɛ 38,701 no mu 22,140 a ogyina hɔ ma 52.90% wɔ no sɔrtsianyi a ɔyɛ  Francis A. Y. Agyare-Bray a ogyinaa mu maa  New Patriotic Party (NPP) no do, ber a onyaa amba dodow no mu 12,815 a aogyina hɔ ma 30.60%, Ernest Kwame Ampofo a ofi People's National Convention (PNC) amanyɛkuw no mu no nyaa amba dodow no mu 2,240 a ogyina hɔ ma 5.30% nna Joseph Kojo Asiedu a ogyinaa mu maa National Convention Party(NCP) no so nyaa amaba dodow no mu 1,506 a ogyina hɔ ma 3.60%.

## Edwuma
Ɔyɛ nkan mbrahyɛbaguanyi fitsi Sanda 7, 1993 kɛpem Sanda 7, 1997.

## Nankasa ne bra
Ɔyɛ Kristonyi

Nkyekyεmu:Ghana mbrahyɛbaguafo 1993–1997
Hanga kasa

**Hanga** ɔyɛ Gur kasa a ɔwɔ Ghana. Hanga nkorɔfo wɔhu hɔn wɔ Savannah Mantɔw a ɔwɔ Ghana.

## Mfatoho
Henry Boakye

**Henry Yiadom Boakye** (wɔwoo no Esusow-Aketseaba 12, 1969) ɔyɛ Ghananyi amanyɛnyi na seseiara ɔsom dɛ mbrahyɛbaguanyi dze ma Akwatia Abatowmpasoa.

## Ahyɛse Bra na Nwomasua
Wɔwoo Boakye na ofi Akwatsia a ɔwɔ Epuei Mantɔw mu wɔ Ghana. Onyaa no Diploma wɔ Engineering mu wɔ afe 1989 mu.

## N'edwumasɛm
Boakye yɛ Otsiban na opanyin a ɔda Okoyo Foundation ano. Seseiara ɔyɛ edwumadɛ mbrahyɛbaguanyi dze ma Akwatsia Abatowmpasoa a ɔwɔ Epuei Mantɔw a ɔwɔ Ghana na ogyinaa National Democratic Congress hɔn ananmu.

## Amanyɛsɛm Abrabɔ
Boakye gyinaa na odzii nkunyin wɔ NDC hɔn mbrahyɛbagua ambatow ma Akwatsia ambatowmpasoa a ɔwɔ Epuei Mantɔw a ɔwɔ Ghana. Henry Yiadom Boakye dzii nkunyim bio wɔ 2020 Ghanafo nyinara ambatow no wɔ National Democratic Congress hɔn ananmu na ɔdze amba 19,899 a ɔwɔ ɔha mu nkyekyɛ mu (51.5%) ma ɔkɛkaa mbrahyɛbagua a ɔtɔ do awɔtwe wɔ Ghanan amambu a ɔtɔ do anan no mudze tsiaa Ernest Kumi a ogyinaa maa New Patriotic Party a onyaa amba 18,742 a ɔwɔ ɔha mu nkyekyɔ mu (48.5%).

### Eguamutsena Ahorow
Boakye yɛ Mbaabun, Agorkansi na Amambra Guamutsena. Ɔsan so ka Akwanya Guamutsena wɔ mbrahyɛbagua a ɔtɔ do awɔtwe wɔ Ghana amambu a ɔtɔ do anan no mu.

.

## N'abrabɔ mu nsɛm
Boakye yɛ Kristosomnyi.

Nkyekyεmu:Ghana Mbrahyɛbaguafo 2021-2025

## __LEAD_SECTION__

**Henry Yiadom Boakye** (wɔwoo no Esusuow-Aketseaba 12, 1969) yɛ Ghana Amanyɛnyi a mprempren yi ɔsom dɛ Mbrahyɛbaguanyi ma Akwatia Mpasuar .
Jatong Silim Sambian

**Jatong Silim Sambian** (wɔwoo no Ɔberɛfɛw, 1928)ɔyɛ Ghananyi Amanyɛnyi na Ɔkyerɛkyerɛnyi. Ogyinaa mu maa Bunkprungu Abatowmpasoa a ɔwɔ Etsifi Mantɔw mu dɛ mbrahyɛbagua a odzi kan no mu Ghana Amambu a ɔtɔ do ebien hyɛ amanyɛkuw a ɔwɔ aban mu Progree Party ase.

## Ahyɛse Abrabɔ na Nwomasua
Jatong Silim Sambian fi Etsifi Mantɔw mu a ɔwɔ Ghana hɔ na wɔwoo no Ɔberɛfɛw, 1928. Owiee Skuul wɔ Tamale Finimfin Bɔdzin Skuul. Ɔsan so kitsa Akyerɛkyerɛfo Ntsetsee Abodzin Krataa.

## N'edwumasɛm
Sambian wɔtoow amba maa no kɔr mbrahyɛbaguafie ber a odzii nkunyim wɔ 1969 Ghanafo mbrahyɛbaguafie ambatow dɛ mbrahyɛbaguanyi wɔ mbrahyɛbagua a odzi kan wɔ Ghana Amambu a ɔtɔ do ebien no mu wɔ Progress Party (PP) dzin mu. Wɔgyee no too mu wɔ Ɔbɛsɛ 1, 1969 na ofii edwuma mu wɔ Sanda 13, 1972 ber woguu dɛm mbrahyɛbagua no. John Laar Nurokina a ofi People's National Party (PNP) a ogyinaa mu maa abatowmpasoa no dzii n'adze ber a odzii nkunyim wɔ 1979 Ghanafo nyinara ambatow mu.

## N'abrabɔ mu nsɛm
Sambian yɛ Kristosomnyi.